# Vzor dohody o hmotnej zodpovednosti

**Zamestnávateľ:**

Obchodné meno: ........................................

Sídlo: .....................................

IČO: ......................................

Zapísaný v : ......................., odd.: ..........., vl. č.: ......................

Za ktorého koná: ........................................................

**Zamestnanec:**

Meno a priezvisko: ....................................

Dátum narodenia: ....................................

Trvale bytom: ....................................

**Čl. I**

**Predmet dohody**

1. Na základe pracovnej zmluvy zo dňa ................ vznikol zamestnancovi u zamestnávateľa pracovný pomer dňa ............. s pracovnou náplňou ...........................
2. Predmetom tejto dohody je dohoda medzi zamestnávateľom a zamestnancom o hmotnej zodpovednosti zamestnanca v zmysle § 182 a nasl. zákona č. 311/2001 Z. z. Zákonníka práce.
3. Na základe tejto dohody preberá zamestnanec hmotnú zodpovednosť za schodok na zverených hodnotách, ktoré je povinný vyúčtovať v zmysle § 182 zákona č. 311/2001 Z. z. Zákonníka práce.

**Čl. II**

**Práva a povinnosti účastníkov dohody**

1. Zamestnávateľ a zamestnanec sa dohodli, že zamestnanec preberá hmotnú zodpovednosť za hodnoty, ktoré prevzal podľa inventárneho zoznamu vyhotoveného v deň podpísania tejto dohody.
2. Zamestnávateľ a zamestnanec sa dohodli, že na základe tejto dohody o hmotnej zodpovednosti bude zamestnanec zodpovedať aj za iné hodnoty ako tie, ktoré boli uvedené v inventarizačnom zozname zo dňa .........., ktoré mu budú zverené na vyúčtovanie počas trvania pracovného pomeru. Zamestnávateľ mu tieto hodnoty zverí na základe preberacieho protokolu, podpisom ktorého zamestnanec zodpovedá za novozverené hodnoty a ktoré je povinný vyúčtovať.
3. Zamestnanec zodpovedá za schodok na zverených hodnotách, ktoré je povinný vyúčtovať, ak nepreukáže, že schodok vznikol celkom alebo sčasti bez jeho zavinenia.
4. Zamestnávateľ sa zaväzuje zabezpečovať zamestnancovi podmienky pre riadny výkon práce spojenej s hmotnou zodpovednosťou zamestnanca. V prípade, že zamestnanec zistí, že nemá potrebné podmienky, pre riadny výkon práce spojenej s hmotnou zodpovednosťou, je povinný tieto nedostatky zamestnávateľovi ihneď oznámiť.

**Čl. III**

**Inventarizácia**

1. Inventarizácia hodnôt zverených na vyúčtovanie musí byť vykonaná k dňu podpísania tejto dohody a taktiež aj v nasledovných prípadoch:
2. pri zániku tejto dohody,
3. pri preradení zamestnanca na inú prácu alebo iné pracovisko,
4. pri preložení,
5. pri skončení pracovného pomeru
6. pri zmene zamestnancovho nariadeného pracovníka alebo jeho zástupcu,
7. pri pribratí ďalšieho zamestnanca, ktorý by mal spolu so zamestnancom vykonávať jeho prácu.

**Čl. IV**

**Zánik dohody**

1. Dohoda o hmotnej zodpovednosti zaniká:
2. dňom skončenia pracovného pomeru,
3. dňom odstúpenia od dohody.
4. Zamestnanec môže od dohody odstúpiť, ak sa preraďuje na inú prácu, zaraďuje na iné pracovisko, prekladá alebo ak zamestnávateľ v čase do jedného mesiaca po tom, čo dostal jeho písomné upozornenie, neodstráni nedostatky v pracovných podmienkach, ktoré bránia riadnemu hospodáreniu so zverenými hodnotami.
5. Odstúpenie od dohody o hmotnej zodpovednosti je zamestnanec povinný písomne oznámiť zamestnávateľovi.

**Čl. V**

**Záverečné ustanovenia**

1. Táto dohoda nadobúda platnosť a účinnosť dňom jej podpísania účastníkmi.
2. Dohoda je vyhotovená v dvoch rovnopisoch, pričom každý z účastníkov obdrží jeden rovnopis.
3. Meniť a dopĺňať ustanovenia tejto dohody je možné len písomnou formou za súhlasu oboch účastníkov.
4. Právne vzťahy, ktoré nie sú upravené v tejto dohode, sa spravujú príslušnými ustanoveniami Zákonníka práce.
5. Účastníci dohody prehlasujú, že sú plne spôsobilí na uzavretie tejto dohody. Pred podpisom tejto dohody si ju prečítali, obsahu porozumeli a plne s ňou súhlasia. Na znak svojej vôle byť viazaní touto dohodou ju vlastnoručne podpisujú.
6. Účastníci dohody prehlasujú, že ich prejavy vôle byť viazaní touto dohodou sú slobodné, jasné, určité a zrozumiteľné. Zmluvná voľnosť oboch účastníkov nie je ničím obmedzená a dohodu nepodpisujú v tiesni, v omyle ani za nápadne nevýhodných podmienok.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zamestnávateľ | Zamestnanec |